मंत्री मस्तान की बर्खास्तगी तक संघर्ष करेगी भाजपा
मंत्रीअब्दुल जलील मस्तान की बर्खास्तगी की मांग को लेकर भाजपा अब सड़क पर उतर आई है। पार्टी सदन में तो आंदोलन कर ही रही है, शनिवार को उसने पूरे प्रदेश में धरना दिया। भाजपा के विरोध के कारण तीन दिनों से विधानमंडल नहीं चल पा रहा है। पार्टी ने पहले ही इस घटना को लेकर सड़क पर उतरने का ऐलान किया था। शनिवार को पार्टी की पटना महानगर इकाई ने गर्दनीबाग में धरना दिया। इसमें लोजपा और रालोसपा के प्रतिनिधि भी शामिल हुए। भाजपा के प्रदेश अध्यक्ष नित्यानंद राय ने मंत्री की बर्खास्तगी तक संघर्ष जारी रखने का ऐलान किया। उन्होंने कहा कि प्रधानमंत्री पर असंवैधानिक शब्दों का प्रयोग कर मंत्री ने बिहार की जनता का अपमान किया है। दुखद तो यह है कि उन्हें संरक्षण दिया जा रहा है। कई अधिकारियों की मौजूदगी में मंत्री ने प्रधानमंत्री पर अभद्र टिप्पणी की। फिर भी उन पर किसी तरह की कार्रवाई नहीं की गई। नीतीश-लालू और अशोक चौधरी के माफी मांगने से पार्टी उन्हें माफ नहीं करेगी।
सांसद आरके सिन्हा ने कहा कि मंत्री शुरू से विवादों में रहे हैं। उनकी छवि भी दबंग की है। उन्हें सत्ता का संरक्षण मिलता रहा है। यही कारण है कि कोई अधिकारी भी उनके खिलाफ कार्रवाई नहीं कर सका। ऐसे व्यक्ति के संवैधानिक पद पर बने रहने से सरकार और राज्य की छवि धूमिल होती है। पीएम पर आपत्तिजनक टिप्पणी करके उन्होंने पूरे देश का अपमान किया है। इसे कैसे स्वीकार किया जा सकता है? अध्यक्षता भाजपा पटना महानगर के जिला उपाध्यक्ष राजेश मुखिया ने, जबकि मंच संचालन जिला महामंत्री अजय कुमार मिश्रा ने किया। धरने में डॉ. सूरज नंदन कुशवाहा, डॉ. संजीव चौरसिया, लालबाबू प्रसाद, अरुण कुमार सिन्हा, नितिन नवीन, गंगा प्रसाद, देवेश कुमार, राजेश वर्मा, रेणु कुशवाहा, राजेश्वर राज, अशोक भट्ट, राकेश कुमार सिंह, टीएन सिंह, किरण शंकर, अरविंद कुमार सिंह, संजय कुमार, पुरुषोत्तम पप्पू, पंकज सिंह, संजय राय, अजय यादव, जयप्रकाश सिन्हा, बबन यादव, राघवेंद्र कुमार, सजल झा, स्वास्तिका कुशवाहा, राजकुमारी सिंह, भारती सुमन पासवान, विनय केशरी, संजय कुमार पप्पू, लोजपा के कामेश्वर यादव, रालोसपा के अनिल यादव, केतन कुमार, अख्तर नेहाल मौजूद थे।
प्रेम पर मुकदमा करेंगे मस्तान
पटना|मंत्रीअब्दुलजलील मस्तान ने खुद को बांग्लादेशी कहे जाने पर भाजपा के खिलाफ मोर्चा खोल दिया है। मंत्री ने कहा- सदन में मुझे बांग्लादेशी, देशद्रोही, पाकिस्तानी एजेंट कहा गया। वे प्रतिपक्ष के नेता प्रेम कुमार के खिलाफ मुकदमा दायर करेंगे। उन्हें कोर्ट में साबित करना होगा कि मैं कैसे देशद्रोही हूं। मंत्री ने बताया कि क्षेत्र की जनता ने मुझे छह बार जिताया है। ऐसे में मुझे बांग्लादेशी कहना पूरी तरह गलत है।
पटना|प्रदेश जदयूके मुख्य प्रवक्ता संजय सिंह ने कहा कि सुशील मोदी अपने राजनीति के संक्रमणकाल से गुजर रहे हैं। मुख्यमंत्री नीतीश कुमार के शासनकाल में जिसने भी गलती की है, उसे सजा जरूर मिली है। मुख्यमंत्री का संकल्प है कि अपराध और भ्रष्टाचार करके कोई नहीं बचेगा। सरकार ने किसी भी आरोपी को बचाने कभी भी कोशिश नहीं की। मोदी को अपनी पार्टी के बारे में जानकारी होनी चाहिए। बिहार भाजपा में 64 फीसदी विधायक आपराधिक पृष्ठभूमि वाले हैं। जब आपराधिक चरित्र वाले विधायक भाजपा से टिकट पा रहे थे, तब क्या मोदी कान में तेल डाल कर सो रहे थे? दागी के मुद्दे पर बयानबाजी से पहले मोदी को अपना आत्मनिरीक्षण करना चाहिए। भाजपा अपराधियों और दूसरी पार्टी से निकाले गए दागियों को पार्टी में शामिल करने में सबसे आगे है। मोदी को अमित शाह, येद्दियुरप्पा, वसुंधरा राजे, शिवराज सिंह चौहान, रमन सिंह, सुषमा स्वराज, पंकजा मुंडे और रेड्डी बंधु के बारे में भी विस्तार से बताना चाहिए।
पटना|पूर्व उपमुख्यमंत्रीसुशील मोदी ने कहा कि मुख्यमंत्री नीतीश कुमार हमेशा अपनों को बचाते और विरोधियों को फंसाते हैं। इसी का नतीजा है कि पुलिस जानबूझ कर जदयू विधायक मेवालाल चौधरी, कांग्रेस नेता ब्रजेश पांडेय, निखिल प्रियदर्शी और जदयू विधान पार्षद दिनेश सिंह के पुत्र को जहां गिरफ्तार नहीं कर रही है, वहीं आईएएस अधिकारी मोहनिया के तत्कालीन एसडीओ जीतेंद्र गुप्ता और बीएसएससी के अध्यक्ष सुधीर कुमार को आधी रात को गिरफ्तार करने उनके घर पहुंच जाती है। अपनों को बचाने के लिए उन्हें इसलिए गिरफ्तार नहीं किया जा रहा, ताकि कोर्ट से अग्रिम जमानत लेने और साक्ष्यों को नष्ट करने का उन्हें समय मिल सके। इसीलिए तो सैक्स स्कैंडल में शिकायत दर्ज होने के 70 दिन बाद भी आरोपित निखिल प्रियदर्शी को पुलिस गिरफ्तार नहीं कर रही। यही नहीं हाईकोर्ट के रिटायर्ड जज की जांच के बाद प्राथमिकी दर्ज होने के बावजूद जदयू विधायक मेवालाल चौधरी को खुला घूमने की छूट मिली हुई है।
गर्दनीबाग में प्रदेश अध्यक्ष नित्यानंद राय के नेतृत्व में धरना देते भाजपा नेता।
awa_Deva hin_Deva bho_Deva hin_Deva hin_Deva hin_Deva hin_Deva hin_Deva